Document ID: 31997L0060

Direktiva 97/60/ES Evropskega parlamenta in Sveta
z dne 27. oktobra 1997
o tretji spremembi Direktive 88/344/EGS o približevanju zakonodaje držav članic na področju ekstrakcijskih topil, ki se uporabljajo pri proizvodnji živil in njihovih sestavin
EVROPSKI PARLAMENT IN SVET EVROPSKE UNIJE STA
ob upoštevanju Pogodbe o ustanovitvi Evropske skupnosti in zlasti člena 100a Pogodbe,
ob upoštevanju predloga Komisije [1],
ob upoštevanju mnenja Ekonomsko-socialnega odbora [2],
v skladu s postopkom, določenim v členu 189b Pogodbe [3],
ker je Znanstveni odbor za prehrano ponovno preučil vsa ekstrakcijska topila, navedena v Direktivi 88/344/EGS [4], da bi nadomestil začasne priporočene dnevne vnose (PDV), določene leta 1981, z določenimi vrednostmi; ker ocena v vseh primerih ni bila mogoča, ker industrija zahtevanih potrebnih informacij ni predložila; ker je na podlagi predloženih podatkov Znanstveni odbor za prehrano za večino topil lahko potrdil svoje že dodeljene odobritve; ker se lahko mejne vrednosti ostankov topil v določenih živilih znižajo;
ker se nekatera topila ne uporabljajo več in bi jih zato bilo treba izvzeti s seznama;
ker so bile zaradi znanstvenega napredka razvite druge snovi, ki se lahko vključijo v zadevno direktivo; ker bi bilo treba odobriti novo topilo, za katerega je Znanstveni odbor za prehrano podal ugodno mnenje;
ker se to novo topilo, 1,1,1,2-tetrafluoretan namreč, uporablja samo za izločanje arom in ker ostanki v živilih ne presegajo 0,02 mg/kg; ker je topilo, razen teh ostankov, povsem reciklirano, tako da njegova uporaba v teh pogojih ne vpliva na globalno segrevanje ozračja;
ker so potrebne spremembe ob upoštevanju tehničnega in znanstvenega napredka ukrepi tehnične narave; ker bi bilo treba za poenostavitev in pospešitev postopka sprejem teh ukrepov poveriti Komisiji;
ker postopek take vrste omogoča hitrejše dajati v promet inovacije, kar koristi industriji in potrošniku,
SPREJELA NASLEDNJO DIREKTIVO:
Člen 1
Direktiva 88/344/EGS se s tem spremeni:
(1) Členu 4 se doda naslednji odstavek:
"(a) Potrebne spremembe Priloge ob upoštevanju znanstvenega in tehničnega napredka na področju uporabe topil, njihovih pogojev uporabe in mejnih vrednosti ostankov"
Prejšnji odstavki (a), (b) in (c) postanejo odstavki (b), (c) in (d) v tem zaporedju.
(2) Priloga se spremeni:
(a) DEL I
Snov "butil acetat" se izbriše.
(b) DEL II
Vpis za heksan se spremeni:
"Ime topila | Pogoji uporabe (kratek opis ekstrakcije) | Mejna vrednost ostanka v ekstrahiranem živilu ali njegovi sestavini |
Heksan (1) | Proizvodnja ali frakcioniranje masti in olj ter proizvodnja kokosovega masla | 1 mg/kg v maščobi, olju ali kokosovem maslu |
Proizvodnja beljakovinski izdelkov brez maščob in moke brez maščob | 10 mg/kg v hrani, ki vsebuje beljakovinske izdelke brez maščob, in moko brez maščob |
30 mg/kg v razmaščenih sojinih izdelkih, ki se prodajajo končnemu potrošniku |
Poizvodnja žitnih kalčkov brez maščob | 5 mg/kg v žitnih kalčki brez maščob |
(c) DEL III
- Snov "metil-propan-1-ol" se izbriše.
- Doda se naslednjo snov:
"Ime topila | Mejna vrednost ostanka v živilu zaradi uporabe ekstrakcijskega topila pri pripravi arom iz naravnih aromatičnih snovi |
1,1,1,2-tetrafluoretan | 0,02 mg/kg" |
Člen 2
1. Države članice spremenijo svoje zakone in druge predpise tako, da:
- je dovoljeno dajati v promet izdelke, ki so v skladu z Direktivo 88/344/EGS, kakor je bila spremenjena s to direktivo, najpozneje od 27. oktobra 1998,
- prepovedano dajati v promet izdelke, ki niso v skladu z Direktivo 88/344/EGS, kakor je bila spremenjena s to direktivo, od 27. aprila 1999. Vendar se lahko izdelki, ki so pred tem datumom že bili dani v promet ali označeni in niso v skladu z Direktivo 88/344/EGS, kakor je bila spremenjena s to direktivo, dajejo v promet do porabe zalog.
O tem takoj obvestijo Komisijo.
2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati 20. dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 27. oktobra 1997

Labels: 1
17
0
3
15